رازول کوہستانی

رازول کوہستانی پاکستان کے معروف لسانی ماہر، مصنف اور محقق ہیں، جنھوں نے شینا زبان کے فروغ، تحقیق اور تدوین میں اہم کردار ادا کیا ہے۔ ان کا تعلق ضلع کوہستان، خیبر پختونخوا، پاکستان سے ہے، جہاں شینا زبان کا ایک اہم لہجہ "کوہستانی شینا" بولی جاتی ہے۔

 ابتدائی زندگی اور تعلیم 
رازول کوہستانی نے اپنی ابتدائی تعلیم اوگی اور راولپنڈی میں حاصل کی۔ شروع میں اردو افسانہ لکھتے تھے بعد میں اپنے علاقہ کی لسانیات، فوک لور، مادی ثقافت اور قبائلی تاریخ کی طرف متوجہ ہوئے اور متعدد کتابیں مرتب کیں۔انھوں نے شینا کوہستانی زبان پر تحقیق کو اپنا مشن بنایا اور اس کے تحفظ و فروغ کے لیے کئی دہائیوں سے کام کر رہے ہیں۔

 شینا زبان 
شینا زبان ایک داردی زبان ہے جو انڈو-آریائی زبانوں کی ذیلی شاخ داردی سے تعلق رکھتی ہے۔ داردی زبانوں کے لسانی گروہ میں چھ ذیلی لسانی گروہ پائے جاتے ہیں جن میں ایک لسانی شاخ شینا زبان کی ہے۔ یہ زبان گلگت بلتستان، کوہستان، وادی دراس، وادی گریز اور لداخ میں بولی جاتی ہے۔ کوہستانی شینا، شینا زبان کا ایک مخصوص لہجہ ہے جو انڈس کوہستان میں بولا جاتا ہے۔ پاکستان اور ہندوستان میں اس زبان کے بولنے والوں کی تعداد تیس ہزار سے زائد ہے۔
شینا زبان سے کئی دوسری زبانیں بھی ماخذ ہوئی ہیں جیسے اُشوجو، کلکوٹی، پالُولا، ساوی، بروکسکت وغیرہ اور ان زبانوں نے اب اپنی انفرادی شناخت قائم کر لی ہے۔

 علمی و ادبی خدمات 

 شیناکوہستانی-اردو لغت 
رازول کوہستانی کا سب سے نمایاں کارنامہ تین جلدوں پر مشتمل شیناکوہستانی-اردو لغت کی تیاری ہے۔ یہ لغت ان کے چالیس سالہ تحقیقی کام کا نچوڑ ہے جس میں شینا زبان کے ہزاروں الفاظ اور ان کے اردو معانی شامل کیے گئے ہیں۔ اس لغت میں الفاظ کے ساتھ ساتھ کئی دوسری زبانوں کے ساتھ اشتراک کے حولے بھی دیے گئے ہیں۔یہ لغت گندھارا ہندکو اکیڈمی پاکستان نے شائع کی ہے۔
ان کی دیگر کتابوں کی تفصیل بھی اس پیج پر موجود ہے۔

 رسم الخط کی تدوین 
رازول کوہستانی نے شیناکوہستانی زبان کے لیے ایک معیاری عربی رسم الخط اور کمپیوٹر کی بورڈ تیار کیا ہے جس سے شینا زبان کی مخصوص اور اضافی مُصمّتی آوازوں کو درست طریقے سے لکھا جا سکتا ہے۔ اس رسم الخط کی مدد سے اب شینا کوہستانی زبان میں ادبی، علمی، تحقیقی اور تعلیمی مواد کی تخلیق ممکن ہو گئی ہے۔

 دیگر تصانیف 
انھوں نے شینا زبان میں کئی مذہبی، تحقیقی، قواعدی اور دیگر کتابیں تصنیف کیں۔ ان کی لکھی ہوئی سیرت النبی ﷺ پر مبنی ایک کتاب کو 2024 میں صدارتی ایوارڈ سے بھی نوازا گیا۔

کوہستانی شینا تصانیف
1.	سیرتُ النّبی صلی اللہ علیہ وسلم 
2.	غزواتُ النّبی صلی اللہ علیہ وسلم 
3.	ازواج مُطہرات گہ دُخترانِ محمد ﷺ
4.	اُمّ المؤمنیِن حضرت اُمّ حبیبہ رضی اللہ تعالی عنہا
5.	اُمّ المؤمنیِن حضرت اُمّ سلمہ رضی اللہ تعالی عنہا
6.	اُمّ المؤمنیِن حضرت جویریہ رضی اللہ تعالی عنہا
7.	اُمّ المؤمنیِن حضرت حفصہ رضی اللہ تعالی عنہا
8.	اُمّ المؤمنیِن حضرت خدیجہ رضی اللہ تعالی عنہا
9.	اُمّ المؤمنیِن حضرت زینب بنتِ حجش رضی اللہ تعالی عنہا
10.	اُمّ المؤمنیِن حضرت زینب بنت خزیمہ رضی اللہ تعالی عنہا
11.	اُمّ المؤمنیِن حضرت سودہ رضی اللہ تعالی عنہا
12.	اُمّ المؤمنیِن حضرت صفیہ رضی اللہ تعالی عنہا
13.	اُمّ المؤمنیِن حضرت عائشہ رضی اللہ تعالی عنہا
14.	اُمّ المؤمنیِن حضرت میمونہ رضی اللہ تعالی عنہا
15.	بنیادی کوہستانی شینا ۔ اردو لغت
16.	حضرت ابوبکر صدیق رضی اللہ عنہ
17.	حضرت اُمّ کلثوم بنتِ محمدﷺ
18.	حضرت رُقِیّہ بنتِ محمدﷺ
19.	حضرت زینب بنتِ محمدﷺ
20.	حضرت فاطمہ بنتِ محمدﷺ
21.	کوہستان دہ ادویاتی گوڑیؤ اسِیو کمون
22.	کوہستان کی ادویاتی جڑی بوٹیوں کا روایتی استعمال (1996)
23.	کوہستانی شینا قاعدے (1996، 2000، 2021، 2022)
24.	کوہستانی شینا۔اُردو لُغت (تین جلدیں)
25.	کوہستانی شینا تبلیغی کتابچہ (2018)
26.	کوہستانی شینا قاعدہ (نباتاتی، حیوانی اور ثقافتی)
27.	کوہستانی شینا کہاؤتیں اور محاورے (1997)
28.	کوہستانی قاعدہ (2025)

اردو تصانیف
1.	داردستان کے داردی قبائل: نسبی، ثقافتی اور لسانی تاریخ (زیر تحقیق و تحریر)
2.	انڈس کوہستان میں چوبی کَندَہ کاری کے قدیم نمونے (2025) (ISBN 978-969-7881-09-3)
3.	داردِستان کی داردی، نورستانی اور دیگر زبانوں کا مختصر تعارف (2025) (ISBN 978-969-7881-10-9)
4.	کوہستانی شینا زبان کا املائی نظام، صوتیات اور صرف و نحو 2025 (ISBN 978-969-7881-11-6)
5.	انڈس کوہستان: شین، یشکن و کمین قبائل اور ان کا نظام معاشرت، (1998)
6.	بروقپا لوگ اور بروقسکت زبان (2023) ISBN: 978-969-7881-08-6
7.	شینا گلگتی اور شینا کوہستانی زبان کے تقابلی الفاظ و مصادر (2021) ISBN: 978-969-9437-40-3
8.	شینا کوہستانی اور کھوار زبان کا لسانی اشتراک، (2020)
9.	شینا کوہستانی اور قدیم/وسطی/جدید سنسکرت کا لسانی اشتراک، (2020)
10.	شینا کوہستانی اور داردی زبانوں کا لسانی اشتراک (2019)، ISBN 978-969-7881-05-5
11.	شینا کوہستانی اور ہند آریائی زبانوں کا لسانی اشتراک(2019)، ISBN 978-969-7881-07-9
12.	شینا کوہستانی اور ایرانی زبانوں کا لسانی اشتراک (2019)، ISBN 978-969-7881-06-2
13.	شینا کوہستانی اور بلتی، بروشسکی، ڈوماکی زبان کا لسانی اشتراک(2019) ISBN 978-969-7881-04-8
14.	انڈس کوہستان کا فوک لور(2008)، مطبوعہ صوبہ سرحد کا ثقافتی انسائیکلو پیڈیا، لوک ورثہ اسلام آباد
رازول کوہستانی اور ڈاکٹر رتھ لیلیٰ شمٹ کی مشترکہ انگریزی تصانیف

1.	A Grammar of the Shina Language of Indus Kohistan. Ruth Schmidt and Razwal Kohistani, Germany. ISSN 0948-2806, ISBN 978-3-447-05676-2 (2008)
2.	The Mirror of Writing, Ruth Schmidt and Razwal Kohistani. In Israr, ud Din (ed.), Proceedings of the Third International Hindu Kush Cultural Conference. Oxford University Press. ISBN 978-0-19-579889-0. Artikkel. s 283 - 287 (2008)
3.	Shina in Contemporary Pakistan. Razwal and Dr. Ruth Schmidt in Anju Saxena and Lars Borin, eds., Trends in Linguistics: Lesser Known Languages of South Asia. Berlin: Mouton de Guryter 2006.
4.	Nominal Inflection in the Shina Language of Indus Kohistan, Pakistan. Ruth Schmidt and Razwal Kohistani. Published in ACTA Oreintalia, Denmark, (2001): Acta Orientalia. ISSN 0001-6438. 62 9 (2001)
5.	A Kohistani folktale, “The Button-Prince” Transcribed: By Ruth Schmidt, Zarin and Razwal Kohistani into roman phonemic transcription (2000).
6.	Phonology and Tonal System of Shina Language of Palas Kohistan. Ruth Schmidt and Razwal Kohistani, Published in ACTA Oreintalia, Denmark Acta Orientalia. ISSN 0001-6438. 59, s 106- 149 (1998)
7.	Sociolinguistic Description of the Shina Language of Indus Kohistan. Ruth Schmidt and Razwal Kohistani (1994)

 اہمیت اور اثرات 
رازول کوہستانی کی کوششوں سے شیناکوہستانی زبان کو تحریری شکل دی گئی ہے جو اس کے تحفظ، تدریس اور ترویج کے لیے سنگ میل کی حیثیت رکھتی ہے۔ ان کا علمی کام نئی نسل کے لیے ایک قیمتی اثاثہ ہیں۔
ان کے تحقیقی اور تخلیقی کام سے شینا کوہستانی زبان کے فوک لور، ثقافت اور زبان کی ترقی و ترویج اور اس زبان کے سرمایہ کو محفوظ کرنے میں نمایاں مدد ملی ہے۔

 حوالہ جات 
 Dictionary of Kohistani Shina-Urdu published – Pamir Times
 Kohistani Shina-Urdu dictionary launched – The High Asia
 Shina language – English Wikipedia
 Kohistani Shina – English Wikipedia

زمرہ:پاکستانی محققین
زمرہ:شینا زبان
زمرہ:اردو مصنفین
زمرہ:ماہرین لسانیات
زمرہ:کوہستان کی شخصیات